Михаил Лермонтов
Облаци

Превод от руски: Борис Младенов-Young, 2011

chitanka.info

Облаци скитници, облаци странници,

перли в небесната шир заблестели,

бързате вий, като мене изгнаници,

в луд бяг от север на юг полетели.

Кой ви преследва? Съдбовно решение?

Завист потайна ли? Злоба открита?

Или ви мъчи вина, престъпление

и от другар клевета ядовита?

Не, вам доскучаха ниви безплодни…

Чужди за вас са любов и страдание;

вечно студени и вечно свободни,

няма за вас без родина изгнание!

М. Ю. Лермонтов

Превод от руски — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.